Den Vest-Sjællandske Avis, 1835-11-17
Fremdeles foredrog Brændeviinsbrænder J Sidenius et Forslag til en Petition om Forandringer i den bestaaende Jagtlovgivning. Efterat nogle Medlemmer havde yttret, at denne Sag formeentlig ikke egnede sig til at tages under Forsamlingens Overveielse, men andre havde erklæret sig for den modsatte Mening, blev Spørgsmaalet, om der skulde nedsættes en Kommittee til Sagens Prøvelse, stillet under Afstemning ved Kugler, hvor det da med 49 Stemmer imod 6 blev antaget, at en Kommittee, skulde nedsættes i denne Anledning. Valget af Medlemmer blev, da Tiden var forløben, udsat til næste Møde. Mødet den 2den November 1835. Den Kongelige Kommissarius aabnede Mødet ved at underrette Forsamlingen om, at han havde udført det glædelige Hverv, som sidstafvigte 28de October var blevet ham overdraget, idet han nemlig først havde frembaaret Forsamlingens Lykønskning i Anledning af denne Festdag for Hs. Majestæt Kongen og siden havt den Lykke at fremstille sig for Hs. Majestæt Dronningen, for personligen at tolke Allerhøistsamme de forsamlede Provinsialstænders Følelser og Ønsker for Hendes Liv og Velgaaende. Begge Deres Majestæter havde paa en særdeles naadefuld Maade modtaget dette nye Beviis paa Provinsialstændernes Hengivenhed. Derefter skredes til Dagens Orden. Sagen angaaende Udkastet til en Plakat, indeholde nærmere Bestemmelser af Grosserernes Handelsret, blev foretagen til endelig Behandling og afgjort. Udfaldet vil blive meddeelt i denne Tidende, naar Forsamlingens Betænkning over Sagen er afgiven. Til endelig Afgiørelse bleve ligeledes foretagne Sagerne angaaende Udvidelsen til Færøerne af nogle af de i Aarene 1832 og 1835 for Danmark emanerede Anordninger, og angaaende et Sportelreglement for Færøerne, hvilke Sager begge bleve afgjorte efter Kommitteens Betænkning. Til at udgiøre den Kommittee, som skal afgive Betænkning over det i sidste Møde af J. Sidenius, giorte Andragende om en Revision af og Forandring. i Jagtlovgivningen, valgtes med fleste Stemmer Kammerraad Drewsen, Grev Reventlou, Kammerj. Scavenius, Sognefoged Hans Christensen og Grev Ahlefeldt. Derefter foredrog Proprietair Tutein Forsamlingen et Forslag til en Petition, der gik ud paa, at det maatte behage Hs. Majestæt Kongen at sammenkalde nogle oplyste Mænd fra forskiellige Deele af Riget til at tage Danmarks financielle Tilstand under nøieste Overveielse, og fornemmelig rette deres Formaal paa, hvorledes et bedre Forhold imellem Statens Udgift og Jndtægt kan tilveiebringes, uden at betynge Folket med yderligere Byrder end dem, der allerede paa hvile det, og at forsaavidt de Andragender, som fra disse Mænd maatte indkomme gik ud paa at giøre nogen Forandring i de Folket paahvilende Byrder eller Forpligtelser, det da maatte behage Hs. Majestæt Kongen, overeensstemmende med Aanden og Formaalet af Fdn. af 28de Mai 1831, forinden han tager nogen endelig Beslutning, allernaadigst først at lade indhente Stændernes Betænkning." Den Kongelige Kommissarius fandt sig foranlediget til at give en Fremstilling af Skatternes og Afgifternes Størrelse i Danmark nu og i Fortiden, med flere Oplysninger til en rigtig Vurdering af Landets financielle Forfatning, idet han derhos forbeholdt sig at meddele den Kommittee, der maatte blive nedsat i Anledning af det fremkomne Forslag, sine yderligere bemærkninger om samme Gienstand. Det blev vedtaget, at en Kommittee skulde nedsættes til at prøve det fremlagte Forslag, men da flere Andragender om samme Gienstand vare anmeldte, besluttede man, at disse Andragender først skulde foredrages Forsamlingen, forat det derefter kunde tages under Overveielse, om ikke samtlige disse Forslag kunde blive at undersøge af en og samme Kommittee. Mødet blev derefter hævet.